เรื่องร้องเรียน: บริเวณนี้เป็นทางผ่านเข้าออกของหมู่บ้านพิบูลย์บางซื่อ ซึ่งมีคนเลี้ยงหมาเกือบ10ตัวตรงบริเวณนี้ และบางครั้งจะปล่อยหมาออกมาเดินบนถนนที่คนในหมู่บ้านเข้า-ออก กลางวันบ้าง ช่วงเย็นๆๆ มืดๆบ้าง ทำให้เกิดอันตรายต่อคนเดินไปมา เพราะบางทีหมาเห่า และไม่รู้ว่าจะโดนหมากัดเมื่อไหร่ หมาเป็นฝูง เกือบ10ตัว ถ้าเกิดกัดคนขึ้นมา จะเป็นอย่างไร รบกวนสำนักงานเขตบางซื่อช่วยมาดูแล จัดการกับคนเลี้ยงหมาหน่อย เพื่อให้ปลอดภัยกับคนในหมู่บ้าน
การดำเนินการของเจ้าหน้าที่: เจ้าหน้าที่ได้ดำเนินการตรวจสอบบ้านผู้ถูกร้องเรียนและบ้านใกล้เคียงที่มีการเลี้ยงสุนัขโดยการแจกประกาศ เรื่องมาตรการการควบคุม การเลี้ยงหรือปล่อยสัตว์ในเขตกรุงเทพมหานคร และแจ้งให้เจ้าของสุนัขปฏิบัติตามมาตรการ เพื่อป้องกันและแก้ไข ไม่ให้เกิดเหตุเดือดร้อนรำคาญ
ความเห็นของผู้แจ้ง: ประกาศที่ประชาสัมพันธ์แจ้งให้ทราบนี้ ไม่ทราบว่าติดที่ไหน อย่างไร และผลของการประชาสัมพันธ์นนั้นได้ผลหรือไม่ แล้วเจ้าของสุนัขนั้นได้รับรู้หรือไม่ มีการลงพื้นที่แก้ไขปัญหาไหม หรือทำเพียงออกประกาศแล้วจบ อยากให้แก้ไขปัญหาให้ดีกว่านี้ ลงพื้นที่จริง และตอบผลการแก้ไขปัญหาว่ามีการไปเจรจา บอกกล่าวกับเจ้าของสุนัขแล้ว ติดประกาศตรงบริเวณนั้นแล้ว น่าจะดีกว่านี้
พื้นที่: แขวงวงศ์สว่าง เขตบางซื่อ กรุงเทพมหานคร